Ibirque ye un lugar d'a provincia de Uesca situato en a Guarguera, en o municipio de Samianigo.

Cheografía
O lugar se troba en a versant norte d'a Sierra de Guara y se puet i plegar dende o Monrepós por un camín forestal.

Historia
Anque hue ye deshabitato de tot as suyas casas son en ruinas, encara teneba a meyatos d'os sieglo XIX 10 fuegos y 74 habitants. Os suyos zaguers habitadors se'n fuoron en os anyos sisanta d'o sieglo XX.

Molimentos
A Ilesia de Sant Martín de Tours d'Ibirque, una ilesia d'os sieglos XVII-XVIII adedicada a Sant Martín de Tours, que ye la ilesia parroquial d'o lugar y hue se troba en runas. Ye un edificio en mampostería irregular con piedra picada en las suyas esquinas, de nomás que una sola nau con planta rectangular y con dos capiellas, una a cadagún d'os suyos cantos, cubiertas con vuelta de canyón y dentrando-ie a traviés d'arcos de meyo punto y con un campanal. En o canto ueste de l'edificio se bi troba la suya dentrada, a traviés d'un arco de meyo punto. En l'interior suyo, la nau ye dividida en tres trampos y yera cubierta por vuelta de canyón con lunetos, hue espaldada.

Entre a suya arquitectura popular destaca casa Otín.

Por atra parti ye important o dolmen d'Ibirque, situato amán d'o lugar, cuasi ya en o municipio de Nocito. Descubierto en 1949 y dito popularment a "caseta d'as bruixas", porque se diz que istas s'acubillaban astí, ye un d'os prencipals molimentos megaliticos d'a comarca de l'Alto Galligo.
Ibirque